# nemeur
## Brezhoneg
### Etimologiezh

    Savet gant nep ha meur

### Adverb

nemeur
* (en ur frazenn er stumm-nac'h:) kalz
** Nep na had nep meur, nep meur ne conquero M 1579
** Ne blij ket nemeur kig ar baganed din; .... — (G. MILIN, Gwechall-goz e oa..., Kemper, 1924, p. 77.)
** Ne blije ket nemeur ar merc’hed da Ber, evit doare ; dre eurvad, plac’hed, ar baotred a zo nebeut anezo eveltañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 65.)
** — « Kleo 'ta, eme Dadig koz an dienez, bez' ez eus tud ha ne ouzont nemeur beva, petra fell d'it ? [...]. » — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 145.)
** ... ne laboure ken nemeur .... — (Fañch an Uhel, Kontadennoù ar Bobl/3, Al Liamm, 1988, p. 35.)
** Itien, dre ma oa paotr tost, ne daremprede ket nemeur leurenn an ostizien. — (PIPI 1908, p. 9.)
* nemeur a dra : kalz a dra
** Ne ouezoc’h ket c’hoazh nemeur a dra e-skoaz a ouzoun, — (G. MILIN, Gwechall-goz e oa..., Kemper, 1924, p. 5.)
* nemeur a dud : kalz a dud (fazi?)
** N'eo ket degouezhet ganin gwelout nemeur a wragez diwar ar maez ken mistr, ken kempenn ha hi ; [...]. — (Jarl Priel, Va Zammig Buhez, Al Liamm, 1954, p. 15.)
* a-barzh nemeur : a-benn nebeut
* en droienn seurt n'eus ket nemeur : evel n'eus ket kalz
** Fulup a oa ur gwaz, ar sort n'eus ket nemeur! — (TBP?, p. ??.)
** Keur, seurt n'eus ket nemeur! Seurt rimadell a vez laosket pa c'hoarier ar c'hartoù.

#### Gerioù heñvelster

* kalz